ᱱᱩᱨᱼᱥᱩᱞᱛᱟᱱ

ᱱᱩᱨᱼᱥᱩᱞᱛᱟᱱ (ᱠᱟᱡᱟᱠᱷ: Нұр-Сұлтан) ᱫᱚ ᱠᱟᱡᱟᱠᱥᱛᱟᱱ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾ ᱑᱙᱙᱘ ᱠᱷᱚᱱ ᱒᱐᱑᱙ ᱦᱟᱹᱵᱤᱫ ᱱᱚᱶᱟ ᱫᱚ ᱟᱥᱛᱟᱱᱟ (ᱥᱤᱨᱤᱞᱤᱠ: Астана) ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ ᱟᱨ ᱚᱱᱟ ᱞᱟᱦᱟ ᱨᱮ ᱫᱚ ᱟᱠᱢᱳᱞᱟ ᱧᱩᱛᱩᱢ ᱛᱮ ᱾ ᱱᱚᱶᱟ ᱥᱚᱦᱚᱨ ᱫᱚ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱢᱟᱨᱪ ᱪᱟᱸᱫᱚ ᱨᱮ ᱠᱟᱡᱟᱠᱷ ᱫᱤᱥᱚᱢ ᱜᱚᱢᱠᱮ ᱱᱩᱨᱥᱩᱞᱛᱟᱱ ᱱᱟᱡᱟᱨᱵᱟᱭᱮᱵᱷ ᱟᱜ ᱢᱟᱹᱱ ᱛᱮ ᱱᱩᱨᱼᱥᱩᱞᱛᱟᱱ ᱧᱩᱛᱩᱢ ᱫᱚᱦᱚ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱫᱚ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱮᱛᱚᱢ ᱥᱮᱫ ᱟᱠᱢᱳᱞᱟ ᱴᱚᱴᱷᱟ ᱨᱮ ᱤᱥᱤᱢ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜ ᱟᱠᱟᱫᱟ, ᱮᱱᱛᱮᱨᱮᱦᱚ ᱱᱚᱶᱟ ᱥᱚᱦᱚᱨ ᱱᱚᱶᱟ ᱴᱚᱴᱷᱟ ᱠᱷᱚᱱ ᱮᱴᱟᱜ ᱵᱤᱥᱮᱥ ᱢᱟᱹᱱ (special) ᱛᱮ ᱪᱟᱪᱞᱟᱣᱭᱚᱜ ᱠᱟᱱᱟ ᱾ ᱒᱐᱒᱐ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱨᱤᱯᱳᱨᱴ ᱞᱮᱠᱟᱛᱮ ᱱᱚᱶᱟ ᱥᱚᱦᱚᱨ ᱨᱮ ᱑᱐,᱒᱙,᱕᱕᱖ ᱜᱟᱱ ᱦᱚᱲ ᱤᱫᱤ ᱠᱟᱛᱮᱡ ᱱᱚᱶᱟ ᱫᱚ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱟᱞᱢᱟᱴᱤ, ᱑᱙᱙᱑ ᱠᱷᱚᱱ ᱑᱙᱙᱗ ᱦᱟᱹᱵᱤᱫ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ ᱾ ᱑᱙᱙᱗ ᱥᱮᱨᱢᱟ ᱨᱮ ᱟᱠᱢᱳᱞᱟ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱦᱩᱭ ᱮᱱᱟ, ᱩᱱ ᱚᱠᱛᱚ ᱱᱚᱶᱟ ᱥᱚᱦᱚᱨ ᱛᱟᱞᱢᱟ ᱮᱥᱤᱭᱟ ᱨᱮ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱩᱛᱷᱱᱟᱹᱣ ᱟᱨ ᱱᱮᱵᱮᱛᱟᱨ ᱥᱚᱦᱚᱨ ᱞᱮᱠᱟᱛᱮ ᱨᱟᱠᱟᱯ ᱦᱮᱡ ᱞᱮᱱᱟ ᱾ ᱱᱮᱵᱮᱛᱟᱨ ᱱᱩᱨᱼᱥᱩᱞᱛᱟᱱ ᱥᱚᱦᱚᱨ ᱫᱚ ᱮᱴᱟᱜ ᱯᱚᱨᱛᱚᱱ ᱟᱠᱟᱱ (planned) ᱨᱟᱡᱽᱜᱟᱲ ᱞᱮᱠᱟ ᱜᱮ ᱢᱤᱫ ᱯᱚᱨᱛᱚᱱ ᱟᱠᱟᱱ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱛᱟᱭᱚᱢ ᱟᱹᱰᱤ ᱩᱥᱟᱹᱨᱟ ᱜᱮ ᱱᱚᱶᱟ ᱨᱮᱱᱟᱜ ᱟᱨᱟᱜ ᱵᱚᱫᱚᱞ ᱪᱟᱞᱟᱣ ᱟᱠᱟᱱᱟ ᱾ ᱧᱩᱛᱩᱢ ᱱᱚᱶᱟ ᱜᱟᱱ (settlement) ᱑᱘᱓᱐ ᱥᱮᱨᱢᱟ ᱨᱮ ᱟᱠᱢᱳᱞᱤ ᱥᱮ ᱟᱠᱢᱳᱞᱤᱱᱥᱠᱤ ᱯᱨᱤᱠᱟᱥ (ᱨᱟᱥᱤᱭᱟᱱ: Акмолинский приказ) ᱧᱩᱛᱩᱢ ᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ ᱥᱳᱵᱷᱤᱭᱮᱛ ᱚᱠᱛᱚ ᱑᱘᱓᱒ ᱥᱮᱨᱢᱟ ᱨᱮᱱᱟᱜ ᱒᱐ ᱢᱟᱨᱪ ᱱᱚᱶᱟ ᱫᱚ ᱟᱠᱢᱳᱞᱤᱱᱥᱠ (ᱨᱟᱥᱤᱭᱟᱱ: Акмолинск) ᱧᱩᱛᱩᱢ ᱛᱮ ᱢᱤᱫ ᱥᱚᱦᱚᱨ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱞᱮᱫᱟ ᱾ ᱱᱟᱶᱟ ᱴᱚᱴᱷᱟ ᱚᱵᱷᱤᱡᱟᱱ ᱨᱮᱱᱟᱜ ᱞᱟᱠᱪᱟᱨ ᱟᱨ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱪᱤᱱᱦᱟᱹᱯ ᱞᱮᱠᱟᱛᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡ ᱥᱮᱞᱤᱱᱳᱜᱽᱨᱟᱰ (ᱨᱟᱥᱤᱭᱟᱱ: Целиноград) ᱫᱚᱦᱚ ᱦᱩᱭ ᱞᱮᱱᱟ ᱾ ᱑᱙᱙᱒ ᱥᱮᱨᱢᱟ ᱨᱮ ᱠᱟᱡᱟᱠᱥᱛᱟᱱ ᱯᱷᱩᱱᱩᱨᱜᱟᱹᱞ ᱛᱟᱭᱚᱢ ᱥᱮᱞᱤᱱᱳᱜᱽᱨᱟᱰ ᱟᱡᱟᱜ ᱟᱥᱚᱞ ᱧᱩᱛᱩᱢ ᱟᱠᱢᱳᱞᱟ ᱵᱟᱪᱷᱟᱣ ᱦᱩᱭ ᱞᱮᱱᱟ ᱾ ᱑᱙᱙᱗ ᱥᱮᱨᱢᱟ ᱨᱮᱱᱟᱜ ᱑᱐ ᱰᱤᱥᱮᱢᱵᱚᱨ ᱠᱟᱡᱟᱠᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱟᱞᱢᱟᱴᱤ ᱠᱷᱚᱱ ᱟᱠᱢᱳᱞᱟ ᱨᱮ ᱨᱮ ᱤᱪᱟᱹᱨ ᱦᱩᱭ ᱞᱮᱱᱟ ᱾ ᱖ ᱢᱮ ᱑᱙᱙᱘ ᱦᱤᱞᱳᱜ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡ ᱟᱥᱛᱟᱱᱟ ᱦᱩᱭ ᱮᱱᱟ, ᱠᱟᱡᱟᱠᱷ ᱯᱟᱹᱨᱥᱤ ᱛᱮ ᱱᱚᱶᱟ ᱨᱮᱱᱟᱜ ᱢᱮᱱᱮᱫ ᱫᱚ "ᱨᱟᱡᱽᱜᱟᱲ ᱥᱚᱦᱚᱨ" ᱾ ᱒᱐ ᱢᱟᱨᱪ ᱒᱐᱑᱙ ᱨᱮ, ᱫᱤᱥᱚᱢ ᱜᱚᱢᱠᱮ ᱱᱩᱨᱥᱩᱞᱛᱟᱱ ᱱᱟᱡᱟᱨᱵᱟᱭᱮᱵᱷ ᱟᱜ ᱢᱟᱹᱱ ᱛᱮ ᱟᱨᱦᱚᱸ ᱨᱟᱡᱽᱜᱟᱲ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡ ᱱᱤᱛᱟᱜ ᱧᱩᱛᱩᱢ ᱱᱩᱨᱼᱥᱩᱞᱛᱟᱱ ᱫᱚᱦᱚ ᱦᱩᱭ ᱟᱠᱟᱱᱟ ᱾ ᱱᱟᱜᱟᱢ ᱚᱛᱱᱚᱜ ᱱᱩᱨᱼᱥᱩᱞᱛᱟᱱ ᱫᱤᱥᱚᱢ ᱨᱮᱱᱟᱜ ᱢᱟᱬᱮ ᱨᱟᱡᱽᱜᱟᱲ ᱟᱞᱢᱟᱴᱤ ᱠᱷᱚᱱ ᱑,᱐᱐᱐ ᱠᱤᱢᱤ ᱜᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱶᱟ ᱥᱩᱨ ᱠᱚᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱟᱨᱟᱜᱟᱱᱰᱟ (᱒᱐᱐ ᱠᱤᱢᱤ) ᱟᱨ ᱨᱟᱥᱤᱭᱟ ᱨᱮᱱᱟᱜ ᱳᱢᱥᱠ (᱔᱕᱐ ᱠᱤᱢᱤ) ᱾ ᱦᱚᱭᱦᱤᱥᱤᱫ ᱰᱮᱢᱚᱜᱽᱨᱟᱯᱷᱤ ᱠᱟᱹᱣᱰᱤᱟᱹᱨᱤ ᱦᱮᱡᱽᱥᱮᱱ ᱥᱮᱪᱮᱫ ᱠᱷᱮᱞᱚᱰᱸ ᱟᱨᱦᱚᱸ ᱧᱮᱞ ᱢᱮ ᱵᱟᱨᱦᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ Official website of the BIE Expo 2017 Astana-Kazakhstan ᱥᱟᱹᱠᱷᱭᱟᱹᱛ